ΑΠΟΦΑΣΕΙΣ
Αριθμ. απόφ. 92/01-03-2024
Τροποποίηση Κανονισμού Προγράμματος Μεταπτυχιακών Σπουδών της Ιατρικής Σχολής του
Εθνικού και Καποδιστριακού Πανεπιστημίου
Αθηνών με τίτλο «Μυοσκελετική Ογκολογία: Διάγνωση-Θεραπεία-Έρευνα» («ΜSc in Myoskeletal
Oncology: Diagnosis-Treatment- Research»).
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις.» (Α’  141), και ειδικότερα των άρθρων 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’  141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’  1079).
4. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’  83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’  124).
6. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’  189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 απόφαση της Υπουργού Εθνικής Παιδείας και Θρησκευμάτων
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466).
8. Την υπ’ αρ. 1432/20-01-2023 (Β’  392) απόφαση της Συγκλήτου του ΕΚΠΑ με την οποία εγκρίθηκε ο Κανονισμός
Μεταπτυχιακών και Διδακτορικών Σπουδών του ΕΚΠΑ.
9. Την υπ’ αρ. 323/03-08-2020 (Β’  3600) απόφαση Συγκλήτου του ΕΚΠΑ με την οποία ιδρύθηκε το ΠΜΣ «Μυ-
οσκελετική Ογκολογία: Διάγνωση-Θεραπεία-Έρευνα»
της Ιατρικής Σχολής του ΕΚΠΑ.
10. Την υπ’ αρ. 324/03-08-2020 (Β’  3599) απόφαση
της Συγκλήτου του ΕΚΠΑ με την οποία εγκρίθηκε ο κανονισμός του ΠΜΣ «Μυοσκελετική Ογκολογία: Διάγνω-
ση-Θεραπεία- Έρευνα» («ΜSc in Myoskeletal Oncology:
Diagnosis-Treatment-Research») της Ιατρικής Σχολής του
ΕΚΠΑ.
11. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 30/11/2023),
12. Το απόσπασμα πρακτικού της Συγκλήτου του ΕΚΠΑ
(6η συνεδρία 31-01-2024),
13. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμό, αποφασίζει:
Την τροποποίηση του Κανονισμού του Προγράμματος
Μεταπτυχιακών Σπουδών της Ιατρικής Σχολής του ΕΚΠΑ
με τίτλο «Μυοσκελετική Ογκολογία: Διάγνωση-Θεραπεία-Έρευνα» («ΜSc in Myoskeletal Oncology: Diagnosis-
Treatment-Research»), από το ακαδημαϊκό έτος 20232024, σύμφωνα με τις διατάξεις του ν. 4957/2022 και τον
Κανονισμό Μεταπτυχιακών και Διδακτορικών Σπουδών
του ΕΚΠΑ, ως ακολούθως:
Άρθρο 1.
Αντικείμενο-Σκοπός
1.1 Σκοπός του Π.Μ.Σ. «Μυοσκελετική Ογκολογία:
Διάγνωση-Θεραπεία-Έρευνα» είναι η εξοικείωση του
μεταπτυχιακού φοιτητή με την επιδημιολογία, την παθογένεια, την κλινική εικόνα, τη διάγνωση, τη συμβατική
και στοχευόμενη θεραπεία, τις υποστηρικτικές δράσεις
και την έρευνα.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών «Μυοσκελετική Ογκολογία: Διάγνω-
ση-Θεραπεία-Έρευνα», μετά την πλήρη και επιτυχή ολοκλήρωση των σπουδών με βάση το πρόγραμμα σπουδών.
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Με την παρακολούθηση του Π.Μ.Σ «Μυοσκελετική Ογκολογία: Διάγνωση-Θεραπεία- Έρευνα» επιδι-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1747
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
ώκεται η εξοικείωση των νέων ιατρών και άλλων επιστημόνων υγείας με τη σύγχρονη γνώση και τις νέες
τεχνικές που χρησιμοποιούνται για τη διάγνωση, τη
σταδιοποίηση, τη θεραπεία και την υποστήριξη σε
ασθενείς με νεοπλάσματα μαλακών μορίων και οστών.
Επιπρόσθετα παρέχει εξειδικευμένη γνώση για τα νέα
θεραπευτικά πρωτόκολλα, τα νεότερα δεδομένα και
τις τάσεις στην έρευνα της μυοσκελετικής ογκολογίας. Τονίζεται ότι είναι το μόνο ΠΜΣ, στον Ελλαδικό και
Ευρωπαϊκό ακαδημαϊκό χώρο, το οποίο διεπιστημονικά (multidisciplinary) διεπιστημονικά προσεγγίζει τις
συγκεκριμένες παθήσεις (επιδημιολογία, παθογένεια,
κλινική εικόνα, διάγνωση, συμβατική και στοχευμένη
θεραπεία, υποστηρικτικές δράσεις, έρευνα). Αυτό επιτυγχάνεται με τη συμμετοχή διακεκριμένων επιστη-
μόνων από όλους τους χώρους των βιοϊατρικών επιστημών, τόσο της ημεδαπής όσο και του εξωτερικού,
που ασχολούνται διαγνωστικά και θεραπευτικά με τους
συγκεκριμένους τύπους νεοπλασίας.
Άρθρο 2.
Δομή και όργανα του ΠΜΣ
Αρμόδια όργανα για τη λειτουργία του Π.Μ.Σ. σύμφωνα με το ν. 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο της Ιατρικής Σχολής του ΕΚΠΑ αρμόδια
όργανα είναι:
2.2.1 Η Συνέλευση της Ιατρικής Σχολής του ΕΚΠΑ. Αρμοδιότητες της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής
του ΕΚΠΑ,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει η Ιατρική Σχολή του ΕΚΠΑ,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
της Ιατρικής Σχολής, υπό την επίβλεψη διδάσκοντος του
Π.Μ.Σ.
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης της Ιατρικής Σχολής. Η Σ.Ε.
είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της Συνέλευσης της Ιατρικής Σχολής
για διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
Άρθρο 3.
Κατηγορίες και αριθμός εισακτέων
3.1 Στο Π.Μ.Σ. γίνονται δεκτοί πτυχιούχοι πανεπιστημίων των Τμημάτων Ιατρικής, Οδοντιατρικής, Φαρμακευ-
τικής, Νοσηλευτικής, Βιολογικού, και Φυσικής Αγωγής
της ημεδαπής ή ομοταγών αναγνωρισμένων από τον
ΔΟΑΤΑΠ, ιδρυμάτων της αλλοδαπής, καθώς και απόφοιτοι των Τμημάτων Ιατρικών Εργαστηρίων, Νοσηλευτι-
κής, Ακτινολογίας, Φυσιοθεραπείας και Ακτινοθεραπείας
προσφάτως αναβαθμισμένων σε ΑΕΙ τμημάτων ΤΕΙ. και
συναφών Τμημάτων της ημεδαπής ή Τμημάτων αναγνωρισμένων ομοταγών ιδρυμάτων της αλλοδαπής.
3.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε σαράντα (40) συνολικά. Ο ανώτατος αριθμός
εισακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητών-διδασκόντων, την υλικοτεχνική υποδομή, τις αίθουσες δι-
δασκαλίας, την απορρόφηση των διπλωματούχων από
την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4.
Τρόπος Εισαγωγής
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Κάθε Μάϊο με απόφαση της Συνέλευσης της Ιατρικής Σχολής του Ε.Κ.Π.Α, δημοσιεύεται και αναρτάται
στην ιστοσελίδα της Ιατρικής Σχολής και του Ιδρύματος
προκήρυξη για την εισαγωγή μεταπτυχιακών φοιτητών/
τριών στο Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του
Π.Μ.Σ., σε προθεσμία που ορίζεται κατά την προκήρυξη
και μπορεί να παραταθεί με απόφαση της Συνέλευσης
της Ιατρικής Σχολής
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση συμμετοχής
- Βιογραφικό σημείωμα
- Φωτοτυπία δύο όψεων της αστυνομικής ταυτότητας
- Αντίγραφο πτυχίου ή βεβαίωση περάτωσης σπουδών
- Αναλυτική βαθμολογία προπτυχιακών μαθημάτων
- Πιστοποιητικό γλωσσομάθειας αγγλικής γλώσσας.
Εάν η γλωσσομάθεια δεν πιστοποιείται με δίπλωμα επιπέδου B2 ή ανώτερου, η πιστοποίηση γλωσσομάθειας
αποδεικνύεται μέσω εξετάσεων από την Σ.Ε του ΠΜΣ.
- Συστατικές επιστολές
- Επιστημονικές δημοσιεύσεις, εάν υπάρχουν
- Αποδεικτικά επαγγελματικής ή ερευνητικής δραστηριότητας, εάν υπάρχουν
- Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του ΠΜΣ,
γνώση της ελληνικής γλώσσας για αλλοδαπούς υποψήφιους
- Αναγνώριση ακαδημαϊκού τίτλου σπουδών της αλλοδαπής
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π.,
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του Νόμου 4957/2022, τότε
ο υποψήφιος υποχρεούται να προσκομίσει βεβαίωση
τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου (ποσοστό 30%)
- Βαθμός σε προπτυχιακά μαθήματα συναφούς γνωστικού αντικειμένου με το Π.Μ.Σ. (ποσοστό 10%)
- Βαθμός της πτυχιακής ή διπλωματικής εργασίας (εάν
υπάρχει) (ποσοστό 5%)
- Συνάφεια του πτυχίου ΑΕΙ και των γνώσεων του υποψηφίου με το γνωστικό αντικείμενο του ΠΜΣ (ποσοστό 10%)
- Πιστοποιημένη γνώση αγγλικής γλώσσας (ποσοστό
10%)
- Γνώση άλλων ξένων γλωσσών (ποσοστό 5%)
- Επιστημονικές δημοσιεύσεις, συμμετοχή σε συνέδρια
(ποσοστό 5%)
- Συστατικές επιστολές (ποσοστό 10%)
- Σχετική ερευνητική ή επαγγελματική δραστηριότητα
(ποσοστό 5%)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
- Κατοχή μεταπτυχιακού ή διδακτορικού διπλώματος
(ποσοστό 10%)
4.7 Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5.
Διάρκεια Φοίτησης
5.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τέσσερα (4) ακαδημαϊκά εξάμηνα,
στα οποία περιλαμβάνεται και ο χρόνος εκπόνησης διπλωματικής εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συνέ-
λευση της Ιατρικής Σχολής. Η παράταση δεν υπερβαίνει
τα δύο (2) ακαδημαϊκά εξάμηνα. Έτσι, ο ανώτατος επιτρεπόμενος χρόνος ολοκλήρωσης των σπουδών ορίζεται
στα έξι (6) ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
Άρθρο 6.
Πρόγραμμα Σπουδών
6.1 Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους.
6.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS). Όλα τα μαθήματα διδάσκονται εβδομαδιαίως
και, κατά περίπτωση, περιλαμβάνουν εργαστηριακές
ασκήσεις και σεμινάρια.
6.3 Η γλώσσα διδασκαλίας η ελληνική και κατά περίπτωση η αγγλική γλώσσα (π.χ. πρόσκληση ξένων ομι-
λητών), ενώ η γλώσσα συγγραφής της μεταπτυχιακής
διπλωματικής εργασίας είναι η ελληνική ή η αγγλική
γλώσσα.
6.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, ερευνητική
απασχόληση και συγγραφή επιστημονικών εργασιών,
καθώς και σε εκπόνηση μεταπτυχιακής διπλωματικής
εργασίας.
6.5 Η εκπόνηση της διπλωματικής εργασίας πραγματοποιείται στο Δ’ εξάμηνο σπουδών και πιστώνεται με
τριάντα (30) ECTS.
6.6 Η διδασκαλία των μαθημάτων γίνεται εξ αποστάσεως, σύμφωνα με την κείμενη νομοθεσία και όσα ορί-
ζονται στο άρθρο 7 του παρόντος κανονισμού.
6.7 Το ενδεικτικό πρόγραμμα των μαθημάτων διαμορφώνεται ως εξής:
Α’ Εξάμηνο
Μαθήματα
Διδ.ώρες/εβδ. ECTS
Α1: Υποχρεωτικό Μάθημα: Βιολογία- Εμβρυολογία-ΙστολογίαΑνατομική και Φυσιολογία του Μυοσκελετικού Συστήματος (Οστά, Χόνδρος, Αρθρώσεις,
Μύες, Σύνδεσμοι, Τένοντες, Νεύρα, Αγγεία)
Α2: Υποχρεωτικό Μάθημα: Βιολογία των Νεοπλασιών-Μυοσκελετικά ΝεοπλάσματαΚλινική Προσέγγιση και Διάγνωση Νεοπλασμάτων Οστών Και Μαλακών Μορίων
Α3: Επιλεγόμενο Σεμινάριο: Επιδημιολογία Μυοσκελετικών Νεοπλασμάτων
Α4: Επιλεγόμενο Σεμινάριο: Εφαρμογών της Μοριακής Βιολογίας στα Νεοπλάσματα
Οστών και Μαλακών Μορίων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
Α5: Υποχρεωτική Εργαστηριακή Άσκηση: Μελέτη Ιστολογικών Τομών Κακόηθων
Νεοπλασμάτων
Σύνολο
Β’ Εξάμηνο
Μαθήματα
Διδ.ώρες/εβδ. ECTS
Β1. Υποχρεωτικό Μάθημα: Ιστολογία Όγκων Μαλακών Μορίων. Καλοήθης-Κακοήθης
όγκοι-Ογκόμορφες Βλάβες-Θεραπεία
B2. Υποχρεωτικό Μάθημα: Συμπόσιο Μυοσκελετικής Ογκολογίας MAYO CLINIC &
ATHENS UNIVERSITY
Β3. Μάθημα Επιλογής: Μετεγχειρητική Φυσική Αποκατάσταση
Β4. Μάθημα Επιλογής: Ολοκληρωμένη Υποστηρικτική Φροντίδα Ασθενών
με Νεοπλάσματα Μαλακών Μορίων και οστών
B5. Υποχρεωτική Εργαστηριακή Άσκηση: Εργαστηριακές Τεχνικές
για τη Διάγνωση Νεοπλασμάτων, Μαλακών Μορίων και Οστών
Σύνολο
Γ’ Εξάμηνο
Μαθήματα
Διδ.ώρες/εβδ. ECTS
Γ1: Υποχρεωτικό Μάθημα: Όγκοι οστών και μαλακών μορίων και ογκόμορφες αλλοιώσεις παιδιατρικών ασθενών-αιματολογικές κακοήθειες στα οστά-μεταστατική νόσος
οστών-Όγκοι Γνάθου
Γ2: Υποχρεωτικό Μάθημα: Καλοήθεις Μυοσκελετικοί Όγκοι και Σαρκώματα στα Ζώα
Γ3: Υποχρεωτικό Σεμινάριο: Νεότερα Δεδομένα στην Διάγνωση και Θεραπεία
των Νεοπλασμάτων Μαλακών Μορίων και Οστών
Γ4: Υποχρεωτικό Σεμινάριο: Νεότερα Δεδομένα στην Έρευνα των Νεοπλασμάτων των
Μαλακών Μορίων και Οστών
Γ5: Μάθημα Επιλογής: Πειραματικά Μοντέλα Νεοπλασμάτων Μαλακών Μορίων και
οστών
Γ6: Μάθημα Επιλογής: Χειρουργικές Επεμβάσεις Αντιμετώπισης
Μυοσκελετικών Όγκων
Γ7. Υποχρεωτική Εργαστηριακή Άσκηση: Εργαστηριακές Τεχνικές για Ερευνητικούς
Σκοπούς
Σύνολο
Δ’ Εξάμηνο
ECTS
Εκπόνηση Διπλωματικής Εργασίας
Γενικό σύνολο
6.8 Περιεχόμενο/Περιγραφή μαθημάτων
Α’ Εξάμηνο Σπουδών
Α1: Υποχρεωτικό Μάθημα: Βιολογία- ΕμβρυολογίαΙστολογία-Ανατομική και Φυσιολογία του Μυοσκελετικού
Συστήματος (Οστά, Χόνδρος, Αρθρώσεις, Μύες, Σύνδεσμοι, Τένοντες, Νεύρα, Αγγεία): Το μάθημα αυτό εισάγει
τον μεταπτυχιακό φοιτητή στην Βιολογία Εμβρυολογία
Ιστολογία Ανατομική και Φυσιολογία του Μυοσκελετικού Συστήματος (Οστά, Χόνδρος, Αρθρώσεις, Μύες,
Σύνδεσμοι, Τένοντες, Νεύρα, Αγγεία). Στόχος του είναι
η εξοικείωση με τη φυσιολογική Δομή του Οστού, τις
Ειδικές Πρωτεΐνες Οστίτη Ιστού, τα είδη των κυττάρων
του οστού και τις αλληλεπιδράσεις τους στις διάφορες
φάσεις φυσιολογικής ωρίμανσης, αλλά και στη γήρανση.
Ο φοιτητής θα εξοικειωθεί με τις αντίστοιχες δομές που
απαντώνται σε χόνδρους, αρθρώσεις, μυϊκό ιστό, συνδέσμους, τένοντες, νεύρα και αγγεία. Θα έχει επομένως
μια ολοκληρωμένη γνώση για δομικές και λειτουργικές
συνιστώσες του μυοσκελετικού συστήματος και για τις
παραμέτρους που συμβάλλουν στην ομοιόστασή του.
Α2: Υποχρεωτικό Μάθημα: Βιολογία των ΝεοπλασιώνΜυοσκελετικά Νεοπλάσματα- Κλινική Προσέγγιση και
διάγνωση Νεοπλασμάτων Οστών και Μαλακών Μορίων:
(α) Η ενότητα αυτή εισάγει τον μεταπτυχιακό φοιτητή στη
γενική θεώρηση του κυτταρικού κύκλου και του κυτταρικού θανάτου. Αναλύονται περαιτέρω οι μηχανισμοί
ελέγχου του κυτταρικού κύκλου και δίνεται έμφαση στη
σημασία της διαταραχής τους κατά την ανάπτυξη του
καρκίνου. Ιδιαίτερη έμφαση δίδεται στους κύριους μηχανισμούς κυτταρικού θανάτου, απόπτωση και αυτοφαγία,
αναλύονται οι γονιδιακοί μηχανισμοί οι οποίοι διέπουν
τη ρύθμισή τους και καταδεικνύεται η σημασία τους στη
νεοπλασματική εξέλιξη και την αντινεοπλασματική αγωγή. Γίνεται επίσης αναφορά στις νεότερες περιγραφείσες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
μορφές κυτταρικού θανάτου, στους τρόπους ανίχνευσής τους και στις πιθανές κλινικές επιδράσεις που θα
είχε η τροποποίησή τους. Θα αναφερθούν στη συνέχεια
μηχανισμοί που διέπουν τη διήθηση και μετάσταση με
αναφορά στις βασικές αρχές επιθηλιομεσεγχυματικής
μετατροπής, το γονιδιακό υπόβαθρο της μετάστασης,
τη νεοαγγειογένεση, τη σημασία του καρκινικού μικροπεριβάλλοντος, καθώς και στην έννοια της μεταστατικής
φωλεάς, του ιστικού τροπισμού και της οργανο-ειδικής
μετάστασης. Σχολιάζονται ακόμα τρόποι επικοινωνίας
του καρκινικού κυττάρου με το μικρο- και μακρο- περιβάλλον (εξωσώματα, κ.λπ.). Στη συνέχεια αναλύεται
η συμμετοχή του αρχέγονου κυττάρου (φαινοτυπικά
χαρακτηριστικά, τοπογραφία) στην ιστική ομοιόσταση
και στην ανάπτυξη και εξέλιξη της νεοπλασίας. Τέλος
γίνεται αναφορά στη σημασία του ανοσολογικού συστήματος στην έναρξη και την εξέλιξη της νεοπλασίας.
Με την ενότητα αυτή δίνεται η δυνατότητα στους συμμετέχοντες να αποκτήσουν μια ομοιόμορφη ομογενο-
ποιημένη αντίληψη για τους μοριακούς μηχανισμούς της
καρκινογένεσης ανεξάρτητα από το ειδικό μαθησιακό
τους υπόβαθρο. Οι αποκτηθείσες γενικές γνώσεις για την
καρκινογένεση θα συσχετισθούν με τις ειδικές συνθήκες
και τους μηχανισμούς που διέπουν την ογκογένεση στα
μαλακά μόρια και στα οστά. Ο μεταπτυχιακός φοιτητής
θα εκτεθεί σε όλους τους μοριακούς μηχανισμούς και
στις ιδιαιτερότητες που απαντώνται στη νεοπλασία στο
μυοσκελετικό σύστημα.
(β) Ο μεταπτυχιακός φοιτητής θα εκτεθεί στη διαγνωστική προσπέλαση των νεοπλασμάτων αυτών, με
στοιχεία που συνοδεύουν το αναμνηστικό ιστορικό των
ασθενών, αλλά και την αλληλουχία των εξετάσεων που
απαιτούνται για τη ταυτοποίηση της βλάβης και τη σωστή διάγνωση. Επιπλέον, θα αναλυθούν-σχολιασθούν
οι αρχές και η αναγκαιότητα της βιοψίας, καθώς και το
είδος του βιοπτικού υλικού που απαιτείται για τη διάγνωση ενός μυοσκελετικού όγκου. Για τα νεοπλάσματα των
μαλακών μορίων θα αναφερθεί ο τρόπος διαγνωστικής
προσέγγισης με τη συναξιολόγηση κυτταρικού και αρχιτεκτονικού προτύπου και ανοσοφαινοτύπου. Για την
πληρέστερη κατανόηση του τελευταίου θα αναφερθούν
εισαγωγικά οι διάφορες ομάδες των ανοσοϊστοχημικών
δεικτών (συμβολή και περιορισμοί), καθώς και αλγόριθμοι διαχείρισης του υλικού με ανοσοϊστοχημικές και μο-
ριακές τεχνικές. Θα αναφερθούν επίσης αναλυτικά οι
τεχνικές χειρισμού μακροσκοπικών παρασκευασμάτων
μαλακών μορίων και οστών και ο φοιτητής θα έχει τη
δυνατότητα να παρακολουθήσει βιντεοσκοπημένες παρουσιάσεις διαχείρισης τέτοιων παρασκευασμάτων. Θα
αποσαφηνισθούν επίσης διαφορές στη σταδιοποίηση
μεταξύ νεοπλασμάτων οστών και μαλακών μορίων και
θα αναφερθούν προγνωστικοί παράγοντες.
Α3: Επιλεγόμενο Σεμινάριο: Επιδημιολογία Μυοσκελετικών νεοπλασμάτων: Στην ενότητα αυτή θα γίνει ανα-
φορά σε επιδημιολογικά στοιχεία στην αιτιολογία και
παθογενετικούς μηχανισμούς, καθώς και στην προηγούμενη ιστική βλάβη ή έκθεση σε τοξικούς παράγοντες που
σχετίζονται με την ανάπτυξη νεοπλασμάτων μαλακών
μορίων και οστών.
Α4: Επιλεγόμενο Σεμινάριο: Εφαρμογών της Μοριακής Βιολογίας στα Νεοπλάσματα Οστών και μαλακών
μορίων: Στην ενότητα αυτή οι μεταπτυχιακοί φοιτητές
θα έρθουν αρχικά σε επαφή με τις βασικές αρχές μοριακής βιολογίας και τις εφαρμογές τους στην κλινική
ιατρική, καθώς και με τις έννοιες του προγνωστικού και
προβλεπτικού βιοδείκτη. Στη συνέχεια θα γίνει εκτενής
περιγραφή της μοριακής ρύθμισης των κυτταρικών λειτουργιών που αφορούν τον καρκίνο, με αναφορά στα
κύρια σηματοδοτικά μονοπάτια (signaling pathways)
και σηματοδοτικά δίκτυα (signaling networks) και
στους μεταγραφικούς παράγοντες που τα επηρεάζουν. Οι μεταπτυχιακοί φοιτητές θα εξοικειωθούν με
τις έννοιες της αποσταθεροποίησης του καρκινικού
γονιδιώματος και της διαταραχής της δομής του DNA,
των ογκογονιδίων και ογκοκατασταλτικών γονίδιων,
τους μηχανισμούς επιδιόρθωσης βλαβών στο DNA,
καθώς και με τις επιγενετικές μεταβολές που αφορούν
τα καρκινικά κύτταρα αλλά και τα κύτταρα του μικροπεριβάλλοντος. Στη συνέχεια θα αναλυθούν οι κυριότερες
μοριακές τεχνικές που χρησιμοποιούνται στη σύγχρονη
Παθολογική ανατομική με τη μορφή διαλέξεων και Εργαστηριακών ασκήσεων.
Α5: Υποχρεωτική Εργαστηριακή Άσκηση: Μελέτη ιστολογικών τομών Κακόηθων νεοπλασμάτων: Στην ενότητα
αυτή ο μεταπτυχιακός φοιτητής θα εξοικειωθεί με τη
μορφολογία φυσιολογικών και κακοήθων κυττάρων
και με τα στοιχεία που καθορίζουν το νεοπλασματικό
φαινότυπο. Θα εξοικειωθεί επίσης με την ορολογία και
την Ιστολογική Ταξινόμηση των Νεοπλασμάτων. Θα ακολουθήσουν μαθήματα για την αναγνώριση ιστολογικών
προτύπων κακοήθειας, τον καθορισμό του ιστολογικού
βαθμού κακοηθείας σε διάφορους τύπους νεοπλασίας
με έμφαση σε νεοπλάσματα του μυοσκελετικού συστήματος. Στην ενότητα αυτή θα γίνει μια πρώτη επαφή
του μεταπτυχιακού φοιτητή με τα κριτήρια βιολογικής
συμπεριφοράς και για τη σταδιοποίηση των νεοπλασμάτων. Η θεωρητική προσέγγιση θα εμπεδωθεί με μελέτη
ιστολογικών τομών και εργαστηριακές ασκήσεις.
Β’ Εξάμηνο Σπουδών
Β1. Υποχρεωτικό Μάθημα: α)Ιστολογία όγκων μαλακών μορίων. Καλοήθης- Κακοήθης όγκοι - β) Ογκόμορφες
βλάβες- γ)Θεραπεία: (α) Το μάθημα βοηθά τον φοιτητή
να κατανοήσει τη διαγνωστική προσέγγιση των όγκων
των μαλακών μορίων με τη χρήση ανοσοϊστοχημικών
και μοριακών δεικτών με αναφορά των κλινικοπαθολογοανατομικών χαρακτηριστικών των συνηθέστερων εξ
αυτών. Στόχος είναι η εξοικείωση με την ταξινόμηση των
όγκων των μαλακών μορίων με βάση τη μορφολογία και
την επίλυση των διαφοροδιαγνωστικών προβλημάτων
που προκύπτουν με τη χρήση ανοσοϊστοχημικών δεικτών. Η χρήση της μοριακής βιολογίας, όπου αυτή είναι
απαραίτητη, θα αναφερθεί επίσης. Θα δοθεί έμφαση
στους συνηθέστερους τύπους όγκων, στους σημαντικότερους από πλευράς στοχεύουσας ή ειδικής θεραπείας
με ευρύτερη αναφορά στους στρωματικούς όγκους, καθώς και στη διαφορική διάγνωση από ψευδοσαρκωμα-
τώδεις αλλοιώσεις. Η εμπέδωση της θεωρητικής γνώσης
θα πραγματοποιηθεί μέσα από πρακτικές ασκήσεις και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
παρουσιάσεις περιστατικών με ιστολογικές εικόνες και
απεικονιστικά ευρήματα.
(β) Το μάθημα βοηθά τον φοιτητή να κατανοήσει τη
διαγνωστική προσέγγιση των όγκων και ογκόμορφων
αλλοιώσεων των οστών με συνδυασμό κλινικής εικόνας,
απεικονιστικών και ιστολογικών ευρημάτων (σύντομη
αναφορά σε βασικούς ανοσοφαινοτυπικούς και μοριακούς δείκτες). Επιπροσθέτως, ο φοιτητής κατανοεί την
ιστολογική ταξινόμηση των οστικών όγκων αναλόγως
της παραγωγής θεμέλιας ουσίας. Τονίζεται η ιδιαίτερη
σημασία της ορθής εκτίμησης των απεικονιστικών ευρημάτων για την ορθή διάγνωση ενός οστικού όγκου
ή ογκόμορφης αλλοίωσης. Επιπροσθέτως θα γίνει αναφορά στους ψευδοόγκους που παρατηρούνται σε αρ-
θροπλαστικές επεμβάσεις και σε σχέση με μεταλλικές
ενδοπροθέσεις, καθώς και σε σαρκώματα αναπτυσσόμενα δευτερογενώς σε μεταλλικές ενδοπροθέσεις. Η εμπέ-
δωση της θεωρητικής γνώσης θα πραγματοποιηθεί μέσα
από πρακτικές ασκήσεις και παρουσιάσεις περιστατικών
με ιστολογικές εικόνες και απεικονιστικά ευρήματα και
οι φοιτητές θα έχουν την ευκαιρία να εξοικειωθούν με
τον χειρισμό μακροσκοπικού παρασκευάσματος οστικού όγκου.
(γ) Στην ενότητα αυτή ο φοιτητής θα εξοικειωθεί με τις
αρχές που διέπουν την πολυπαραμετρική θεραπευτική
αντιμετώπιση των οστικών σαρκωμάτων με τη χρήση χημειοθεραπείας, ακτινοθεραπείας και χειρουργικής θερα-
πείας. Σε αντιδιαστολή θα αναφερθεί η χειρουργική αντιμετώπιση των καλοήθων οστικών όγκων. Επιπρόσθετα
θα γίνει αναφορά στα οστικά σαρκώματα στις τεχνικές
ελάχιστης επεμβατικότητας, στη βιολογική αποκατάσταση των οστικών ελλειμάτων έπειτα από χειρουργι-
κές επεμβάσεις και στην αποκατάσταση με μεταλλικές
προθέσεις σε παιδιά και ενήλικες. Ο φοιτητής θα έχει τη
δυνατότητα να παρακολουθήσει σειρά διαλέξεων με τα
νεότερα δεδομένα στην θεραπεία των όγκων των οστών,
όπως αυτά προκύπτουν από τα ετήσια διεθνή συνέδρια
Παθολογικής Ανατομικής, Ορθοπαιδικής και Ογκολογίας.
B2. Υποχρεωτικό Μάθημα: Συμπόσιο Μυοσκελετικής
Ογκολογίας
MAYO CLINIC & ATHENS UNIVERSITY: Υποχρεωτική
συμμετοχή στο Ετήσιο Σεμινάριο που άπτεται των θεμάτων της ΜΥΟΣΚΕΛΕΤΙΚΗΣ ΟΓΚΟΛΟΓΙΑΣ.
Β3. Μάθημα Επιλογής: Μετεγχειρητική φυσική αποκατάσταση: Η μετεγχειρητική αποκατάσταση των ασθε-
νών με όγκους του μυοσκελετικού αποτελεί το δεύτερο
στάδιο της ιατρικής αποκατάστασης μετά το στάδιο της
πρόληψης. Περιλαμβάνει τον ασθενή και το υποστηρικτικό του περιβάλλον και έχει ως σκοπό την ανάκτηση
της μέγιστης φυσικής, κοινωνικής, και ψυχολογικής λειτουργικότητας και ανεξαρτησίας του ασθενούς εντός
των ορίων που θέτει η πάθηση και η θεραπεία αυτής.
Η ομάδα αποκατάστασης, αποτελούμενη από ορθοπαιδικό, ογκολόγο, ιατρό αποκατάστασης, εργοθερα-
πευτή, νοσηλευτή, φυσικοθεραπευτή, διαιτολόγο και
τεχνικό ορθοπαιδικών προθέσεων και βοηθημάτων
καλείται να συνεργασθεί αρμονικά προς όφελος του
ασθενούς. Το πρόγραμμα ιατρικής αποκατάστασης καθορίζεται από τον τύπο, την εντόπιση και το στάδιο της
νόσου, αλλά και τα μετεγχειρητικά λειτουργικά ελλείμματα. Στόχος του προγράμματος είναι η αποφυγή των
επιπτώσεων της παρατεταμένης ακινητοποίησης, η αντιμετώπιση των λειτουργικών ελλειμμάτων με ή χωρίς τη
χρήση βοηθημάτων και η ανεξαρτησία στις καθημερινές
δραστηριότητες.
Στη συγκεκριμένη θεματική ενότητα θα παρουσιασθεί
η διαδικασία αξιολόγησης του μετεγχειρητικού ογκολογικού ασθενούς στο πλαίσιο της αποκατάστασης, ο
σχεδιασμός των προγραμμάτων αποκατάστασης, καθώς
και η λειτουργία της διεπιστημονικής ομάδας αποκατάστασης.
Β4. Μάθημα Επιλογής: Ολοκληρωμένη υποστηρικτική
φροντίδα ασθενών με νεοπλάσματα μαλακών μορίων:
Η επιβίωση των ασθενών περιλαμβάνει ζητήματα που
αφορούν την παρακολούθηση της θεραπείας τους, με
στόχο τη βελτίωση της ποιότητας της ζωής τους και την
ψυχολογική και συναισθηματική υγεία. Συνεπώς, η ψυχολογική υποστήριξη από ειδικούς επιστήμονες είναι
απαραίτητη σε ασθενείς με μυοσκελετικούς όγκους. Η
ψυχολογική υποστήριξη θα βοηθήσει στην αντιστάθμιση περιορισμών που προκαλούνται από τη νόσο ή/και
τις θεραπείες της. Αρκετά συχνά, ψυχολογική υποστήριξη είναι απαραίτητη όχι μόνο για τον ασθενής, αλλά
και για την οικογένεια και το περιβάλλον του. Ο σκοπός
της ψυχολογικής υποστήριξης είναι η μείωση και καλύτερη διαχείριση της συναισθηματικής φόρτισης από
την απειλητική για τη ζωή ασθένεια και τις απαιτητικές,
συχνά ακρωτηριαστικές θεραπείες και χειρουργικές
επεμβάσεις.
Στη συγκεκριμένη θεματική ενότητα θα παρουσιασθεί
η διαδικασία ψυχολογικής υποστήριξης του ογκολογικού
ασθενούς από ειδικούς ψυχο-ογκολόγους/ψυχολόγους
και ψυχιάτρους, και ο σχεδιασμός των ψυχοθεραπευτικών παρεμβάσεων, όπως η διαχείριση
του άγχους, η γνωσιακή θεραπεία, η συμβουλευτική
και ο προγραμματισμός των δραστηριοτήτων.
B5. Υποχρεωτική Εργαστηριακή Άσκηση: Εργαστηριακές τεχνικές για τη διάγνωση νεοπλασμάτων, μαλακών
μορίων και οστών: Στην ενότητα αυτή οι μεταπτυχιακοί
φοιτητές θα εκτεθούν στις εξετάσεις που χρησιμοποιούνται στην κλινική πράξη. Οι διαλέξεις θα συμπληρωθούν
με προβολές βιντεοσκοπημένων επιδείξεων τεχνικών και
με εργαστηριακές ασκήσεις.
Γ’ Εξάμηνο Σπουδών
Γ1: Υποχρεωτικό Μάθημα: α) Όγκοι οστών και μαλακών μορίων και ογκόμορφες αλλοιώσεις παιδιατρικών
ασθενών -β)αιματολογικές κακοήθειες στα οστά -γ) μεταστατική νόσος οστών- δ)Όγκοι Γνάθου: (α) Στην ενότητα
αυτή θα αναφερθούν οι ποικίλοι τύποι νεοπλασμάτων
ειδικών για τα οστά της γνάθου αλλά και των όγκων
μαλακών μορίων και οστών σε παιδιατρικούς ασθενείς
και θα σχολιασθούν τα ιστολογικά ευρήματα με έμφαση
στη βιολογική τους συμπεριφορά και στα απεικονιστικά
τους ευρήματα ως υποβοηθητικό μέσο στη διαφορική
τους διάγνωση. Επιπρόσθετα θα αναφερθούν τρόποι
χειρουργικής ή άλλης θεραπευτικής προσέγγισης.
(β) O μεταπτυχιακός φοιτητής θα εξοικειωθεί τα κυριότερους τύπους λεμφωμάτων που αναπτύσσονται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
πρωτοπαθώς στα οστά και στις ιδιαιτερότητές τους σε
σχέση με τα αντίστοιχα συστηματικά λεμφώματα, καθώς
και με τον τρόπο που η ιστολογική διάγνωση επηρεάζει
τη θεραπεία. Η έμφαση της ενότητας αυτής θα δοθεί στα
πλασματοκυτταρικά νεοπλάσματα (Πλασματοκυτταρικό
μυέλωμα-Πλασματοκύττωμα), αναφορικά με την κλινική
αξιολόγηση των ασθενών, τη διαγνωστική προσέγγιση
και τα διάφορα θεραπευτικά πρωτόκολλα. Στο σημείο
αυτό θα γίνει ιδιαίτερη αναφορά στις νεότερες εξελίξεις
στη θεραπεία του πλασματοκυτταρικού μυελώματος και
θα σχολιασθούν οι τρέχουσες κλινικές μελέτες. Τέλος ο
μεταπτυχιακός φοιτητής θα ενημερωθεί για τη μαστοκυττάρωση εστιάζοντας στη μεθοδολογία διάγνωσης
και στις ισχύουσες επί θύραις στοχεύουσες θεραπευτικές
παρεμβάσεις.
(γ) Περισσότερες από 1,5 εκατομμύρια νέες περιπτώσεις καρκίνου διαγιγνώσκονται ετησίως, με ποσοστό
μεγαλύτερο του 50% αυτών να καθίστανται στα οστά.
Οι ασθενείς με οστικές μεταστάσεις χαρακτηρίζονται ως
τελικού (ογκολογικά) σταδίου με σημαντικά δυσμενή
πρόγνωση συγκριτικά με εκείνους χωρίς οστικές μεταστάσεις, με σημαντική επιδείνωση της γενικής κατάστα-
σης της υγείας τους και της ποιότητας της ζωής τους.
Στη συγκεκριμένη θεματική ενότητα θα παρουσιασθεί η βιολογία της μεταστατικής νόσου των οστών, ο
μηχανισμός της μεταστατικής εποποιίας, οι κύριες και οι
επικουρικές θεραπείες, οι θεραπευτικές και παρηγορητικές θεραπευτικές επιλογές, καθώς και πιθανοί κίνδυνοι
και επιπλοκές των θεραπειών αυτών στους ασθενείς με
μεταστατική νόσο των οστών, με έμφαση στο ότι οι επιπλοκές στους ασθενείς αυτούς δεν επιτρέπονται.
(δ) Οι γνάθοι αποτελούν σύνθετες ανατομικές δομές
με πολλαπλές λειτουργίες, όπως η σταθερότητα του αεραγωγού, ο λόγος, η μάσηση και η κατάποση και η κο-
σμητική εμφάνιση του προσώπου. Αφαίρεση τμήματος
ή ολική αφαίρεση της γνάθου συχνότερα σχετίζονται με
καλοήθεις ή κακοήθεις όγκους της περιοχής. Τα προκαλούμενα ελλείμματα αφορούν στο δέρμα, στο οστό, στη
βλεννογόνο και στη γλώσσα.
Στη συγκεκριμένη θεματική ενότητα θα παρουσιασθούν οι συχνότεροι και λιγότερο συχνοί όγκοι των γνά-
θων, η φυσική εξέλιξη και βιολογική τους συμπεριφορά,
οι διαθέσιμες κύριες και επικουρικές θεραπείες για την
αποκατάσταση της συνέχειας και λειτουργικότητας των
γνάθων και της γλώσσας με έμφαση στη μικροχειρουργική και πλαστική χειρουργική αποκατάσταση.
Γ2: Υποχρεωτικό Μάθημα: Καλοήθεις μυοσκελετικοί
όγκοι και σαρκώματα στα Ζώα
Στην ενότητα αυτή θα αναφερθούν περιπτώσεις εμφάνισης σαρκωμάτων σε ζώα (οστεοσάρκωμα, μετενε-
σιακά σαρκώματα κ.λπ.), καθώς και διαγνωστικές και
θεραπευτικές προσεγγίσεις.
Γ3: Υποχρεωτικό Σεμινάριο: Νεότερα Δεδομένα στην
διάγνωση και θεραπεία των νεοπλασμάτων μακλακών
μορίων και οστών: Το σεμινάριο αναφέρεται στην ανάπτυξη των νέων μορίων (μελλοντικών φαρμάκων), βιοϋ-
λικών, ιατρικών μηχανημάτων, αλλά και στους νέους συνδυασμούς θεραπειών τα οποία πρέπει να αξιολογηθούν
με ιδιαίτερα αυστηρές και μακροχρόνιες διαδικασίες,
που ονομάζονται συνολικά προ κλινικές πειραματικές
δοκιμές, με χρήση ζωικών προτύπων. Από τις δοκιμές
αυτές, διαπιστώνεται πόσο αποτελεσματική και ασφαλής
είναι μια νέα θεραπευτική προσέγγιση, οριοθετούνται τα
όρια εφαρμογής της (π.χ. ενδείξεις και αντενδείξεις) και
απαντώνται ερωτήματα σχετικά με τις προδιαγραφές
των τελικών προϊόντων. Είναι επομένως σαφές ότι είναι
πολλές οι παράμετροι που εμπλέκονται για την ομαλή
και απολύτως επιστημονική εφαρμογή όλων των παραπάνω διαδικασιών, μέχρι την πρώτη δοκιμή σε άνθρωπο
(φάση Ι κλινικής μελέτης).. Η στατιστική επεξεργασία και
η εφαρμογή ειδικών προτύπων και δοκιμασιών αποτελεί
σημαντικότατο στοιχείο στην έρευνα του καρκίνου και
θα γίνει αναφορά στις κατάλληλες στατιστικές δοκιμασίες που απαιτούνται για την πραγματοποίηση ερευνητι-
κών πρωτοκόλλων. Στο πλαίσιο του μαθήματος οι φοιτητές επιπλέον θα εξοικειωθούν με κλινικά πρωτόκολλα για
τον καρκίνο και με τις μεθόδους που χρησιμοποιούνται
στην ανάλυση δεδομένων επιβίωσης, καθώς και με τη
σωστή χρήση τους σε πραγματικά βιο-ιατρικά δεδομένα. Ιδιαίτερη έμφαση θα δοθεί στις ιδιαιτερότητες που
προκύπτουν στην ανάλυση δεδομένων επιβίωσης, καθώς και στη χρήση ημι-παραμετρικών μοντέλων για την
ορθή ερμηνεία των αποτελεσμάτων. Η παρουσίαση των
στατιστικών μεθόδων θα ακολουθείται από εκπαίδευση
σε στατιστικά πακέτα (κυρίως R) που θα αφορά στην
ανάλυση πραγματικών κλινικών δεδομένων.
Γ4: Υποχρεωτικό Σεμινάριο: Νεότερα δεδομένα στην
έρευνα των νεοπλασμάτων των μαλακών μορίων και
οστών
Οι μεταπτυχιακοί φοιτητές θα εκτεθούν οι διάφορες
πλατφόρμες έρευνας για τον καρκίνο με έμφαση στα
νεοπλάσματα του μυοσκελετικού συστήματος, όπως
η γενομική, η πρωτεομική και η μεταβoλομική και θα
γίνει αναφορά σε βασικές αρχές και πρακτικές εφαρμογές εργαστηριακών τεχνικών που συμβάλλουν τόσο
στη διάγνωση όσο και στην έρευνα του καρκίνου [τεχνικές in situ υβριδισμού (FISH/CISH), κυτταρομετρία
ροής, ηλεκτρονική και συνεστιακή μικροσκοπία, ιστική
απεικόνιση με χρήση φασματομετρίας μάζας, φασματομετρία RAMAN]. Τέλος, οι φοιτητές εξοικειώνονται με
κλασικές τεχνικές που χρησιμοποιούνται στην έρευνα
του καρκίνου [απομόνωση κυττάρων και πρωτεϊνών,
κυτταροκαλλιέργειες, ανίχνευση και ποσοτικοποίηση
πρωτεϊνών]. Επιπλέον στόχος του συγκεκριμένου μαθήματος είναι η σύγχρονη μεταφραστική έρευνα με χρήση
ζωικών προτύπων που αποτελούν ένα απολύτως αναγκαίο εργαλείο για την ανάπτυξη και τη δοκιμή κάθε νέας
θεραπείας στον καρκίνο. Επιπροσθέτως διδάσκεται ο
τρόπος παρουσίασης των ερευνητικών αποτελεσμάτων
και η συγγραφή μιας πειραματικής εργασίας, στη διεθνή
βιβλιογραφία.
Γ5: Μάθημα Επιλογής: Πειραματικά μοντέλα νεοπλασμάτων μαλακών μορίων και οστών: Στην ενότητα αυτή
αφού γίνει σύντομη εισαγωγή σε δεοντολογικά θέματα
που αφορούν τους πειραματισμούς θα γίνει εκτενής
αναφορά σε πειραματικά μοντέλα όγκων οστών και
μαλακών μορίων, in vitro/ex vivo και με χρήση πειραματόζωων. Οι μεταπτυχιακοί φοιτητές θα συμμετέχουν
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
σε διαδραστικό σεμινάριο για την επιλογή του καταλληλότερου πειραματικού μοντέλου για να απαντηθούν
συγκεκριμένα ερευνητικά ερωτήματα.
Γ6: Μάθημα Επιλογής: Χειρουργικές επεμβάσεις αντιμετώπισης μυοσκελετικών όγκων: Στην ενότητα αυτή, οι
μεταπτυχιακοί φοιτητές θα διδαχθούν και θα εκπαιδευθούν στις κυριότερες χειρουργικές προσπελάσεις και τε-
χνικές αντιμετώπισης μυοσκελετικών όγκων των οστών
και των μαλακών μορίων σε μαθήματα από αμφιθεάτρου ή/και σε εργαστήριο (πλαστικά οστά-sawbones).
Η εκπαίδευση θα αφορά σε επεμβάσεις διάσωσης στα
άκρα, ακρωτηριασμούς, καθώς και ελάχιστα επεμβατικές διαδερμικές τεχνικές απόξεσης, θερμοπηξίας και
οστεοπλαστικής. Παράλληλα, θα διδαχθούν τεχνικές
καθοδηγούμενης χειρουργικής.
Γ7: Υποχρεωτική Εργαστηριακή Άσκηση: Εργαστηριακές Τεχνικές για Ερευνητικούς Σκοπούς: Το εργαστήριο
αυτό θα καλύπτει διδακτικές και ερευνητικές ανάγκες
στο γνωστικό πεδίο της μυοσκελετικής ογκολογίας και
θα διενεργείται από ερευνητικές ομάδες με κοινά ή συμπληρωματικά ερευνητικά ενδιαφέροντα σε όλες τις
ιατρικές ειδικότητες. Οι εργαστηριακές ασκήσεις στις
οποίες θα εκπαιδευθούν οι μεταπτυχιακοί
φοιτητές θα είναι διαγνωστικές τεχνικές (απεικόνιση
και ιστολογική εξέταση), τεχνικές βιοψίας (κλειστές και
ανοικτές, καθοδηγούμενες και μη), χειρουργικές προσπελάσεις και τεχνικές, επικουρικές θεραπείες (ακτινοθε-
ραπεία και χημειοθεραπεία). Ο σκοπός είναι η εκπόνηση
υψηλού επιπέδου έρευνας για την αύξηση των γνώσεων,
καθώς και η εκπόνηση υψηλής ποιότητας διπλωματικών
και διδακτορικών διατριβών.
Δ’ Εξάμηνο Σπουδών
Εκπόνηση Διπλωματικής εργασίας
Άρθρο 7.
Εξ αποστάσεως Εκπαίδευση
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8.
Εξετάσεις και αξιολόγηση μεταπτυχιακών
φοιτητών/τριων
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 60% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 40% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση της
Ιατρικής Σχολής του ΕΚΠΑ.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται να
παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προφορικές
εξετάσεις. Ο τρόπος αξιολόγησης ορίζεται από τον/ην
διδάσκοντα/ουσα του κάθε μαθήματος. Κατά τη διεξαγωγή γραπτών ή προφορικών εξετάσεων, ως μεθόδων
αξιολόγησης, εξασφαλίζεται υποχρεωτικά το αδιάβλητο
της διαδικασίας. Η βαθμολόγηση γίνεται στην κλίμακα
1-10. Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία
του ΠΜΣ και της Ιατρικής Σχολής μέσα σε τέσσερις (4)
εβδομάδες το αργότερο από την εξέταση του μαθήματος. Σε περίπτωση που κατ’ επανάληψη σημειώνεται
υπέρβαση του ανωτέρω ορίου από διδάσκοντα/ουσα,
ο/η Διευθυντής/ντρια του Π.Μ.Σ. ενημερώνει σχετικά τη
Συνέλευση της Ιατρικής Σχολής του ΕΚΠΑ.
8.5 Το ποσοστό συμμετοχής των εργαστηριακών
ασκήσεων, εργασιών και σεμιναρίων στον τελικό βαθμό του κάθε μαθήματος καθορίζεται για κάθε μάθημα
ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.12 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.13 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.14 Για τον υπολογισμό του βαθμού του τίτλου σπουδών
λαμβάνεται υπόψη η βαρύτητα που έχει κάθε μάθημα στο
πρόγραμμα σπουδών και η οποία εκφράζεται με τον αριθμό
των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος αποτελεί ταυτόχρονα
και τον συντελεστή βαρύτητας αυτού του μαθήματος. Για
τον υπολογισμό του βαθμού του τίτλου σπουδών πολλαπλασιάζεται ο βαθμός κάθε μαθήματος με τον αντίστοιχο
αριθμό των πιστωτικών μονάδων (του μαθήματος) και το
συνολικό άθροισμα των επιμέρους γινομένων διαιρείται με
το σύνολο των πιστωτικών μονάδων που απαιτούνται για
την απόκτηση του τίτλου. Ο υπολογισμός αυτός εκφράζεται
με τον ακόλουθο μαθηματικό τύπο:
/ɇɅɀ
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί επι-
τυχώς στο σύνολο των υποχρεωτικών και τον απαιτούμενο
αριθμό των επιλεγόμενων από τα προσφερόμενα μαθήματα του Π.Μ.Σ. και να εκπονήσει μεταπτυχιακή διπλωματική
εργασία, συγκεντρώνοντας έτσι εκατόν είκοσι (120) ECTS.
Άρθρο 9.
Εκπόνηση μεταπτυχιακής διπλωματικής
εργασίας
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συνέλευση της
Ιατρικής Σχολής ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι και ο/η επιβλέπων/ουσα. Η γλώσσα συγγραφής της
μεταπτυχιακής διπλωματικής εργασίας μπορεί να είναι
η αγγλική ή η ελληνική και ορίζεται μαζί με τον ορισμό
του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου Α.Ε.Ι.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών και
σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής Σχολής, που δεν έχουν αναλάβει διδακτικό έργο στο Π.Μ.Σ.
9. Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10.
Υποχρεώσεις και δικαιώματα μεταπτυχιακών
φοιτητών/τριών
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών και επαγ-
γελματικής αποκατάστασης (https://www.career.uoa.gr/
ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής μετά την εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’ εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών ή σε δύο (2) Προγράμματα Μεταπτυχιακών
Σπουδών του ίδιου ή άλλου Τμήματος, του ίδιου ή άλλου
Α.Ε.Ι..
10.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας
από τους/ις μεταπτυχιακούς φοιτητές/τριες (βλ. άρθρο
16).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Μυοσκελετική Ογκολογία: Διάγνωση-Θεραπεία- Έρευνα» οι μετα-
πτυχιακοί/ες φοιτητές/τριες καταβάλλουν τέλη φοίτησης
που ανέρχονται στο ποσό των πεντακοσίων (500) ευρώ
ανά εξάμηνο. Η καταβολή του τέλους γίνεται στην αρχή
κάθε εξαμήνου.
Άρθρο 11.
Απαλλαγή διδάκτρων
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ..
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής του ΕΚΠΑ και εκδίδεται αιτιολογημένη
απόφαση περί αποδοχής ή απόρριψης της αίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12.
Υποδομή και χρηματοδότηση του ΠΜΣ
12.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής του ΕΚΠΑ.
12.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
του ΕΚΠΑ.
12.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
12.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
12.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Όταν τα έσοδα του Π.Μ.Σ. προέρχονται από δωρεές,
χορηγίες και πάσης φύσεως οικονομικές ενισχύσεις,
κληροδοτήματα ή πόρους από ερευνητικά έργα ή προγράμματα, πραγματοποιείται η παρακράτηση υπέρ
Ε.Λ.Κ.Ε. που ισχύει για τα έσοδα από αντίστοιχες πηγές
χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 13.
Ανάθεση διδασκαλίας/διδάσκοντες στο Π.Μ.Σ.
13.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
13.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
13.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
13.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
13.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης της Ιατρικής
Σχολής η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
13.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 14.
Απονομή διπλώματος μεταπτυχιακών σπουδών
14.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
14.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
14.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
14.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
14.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στη «Μυοσκελετική Ογκολογία:
Διάγνωση- Θεραπεία - Έρευνα».
Άρθρο 15.
Ορκωμοσία
15.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης της Ιατρικής Σχολής και σε χώρο της
Ιατρικής Σχολής, παρουσία του/ης Διευθυντή/ντριας του
Π.Μ.Σ., του Προέδρου της Ιατρικής Σχολής του Κοσμήτορα της Σχολής Επιστημών Υγείας ή του/της Αναπλη-
ρωτή/τριας του και, κατά τις δυνατότητες, ενδεχομένως
εκπροσώπου του Πρυτάνεως.
15.2 Αίτημα για τελετή ορκωμοσίας μεταπτυχιακών φοιτητών/τριών στη Μεγάλη Αίθουσα Τελετών του Κεντρικού
κτηρίου εξετάζεται κατά περίπτωση από τον Πρύτανη, βάσει εκτίμησης των εκάστοτε δυνατοτήτων και του αριθμού
των ορκιζόμενων που θα δηλώνεται από τη Γραμματεία
του Π.Μ.Σ. στη Διεύθυνση Εκπαίδευσης και Έρευνας.
15.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
Άρθρο 16.
Αξιολόγηση Π.Μ.Σ.
16.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική αποτίμηση του έργου που επιτελέστηκε από κάθε Π.Μ.Σ., ο
βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές/τριες, η σκοπιμότητα παράτασης
της λειτουργίας του, καθώς και λοιπά στοιχεία σχετικά με
την ποιότητα του έργου που παράγεται και τη συμβολή
του στην εθνική στρατηγική για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
16.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Τα αποτελέσματα κοινοποιούνται στη Σ.Ε. και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
Άρθρο 17.
Χρονική διάρκεια λειτουργίας του Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία
Άρθρο 18.
Μεταβατικές διατάξεις
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1747/19.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201747.pdf | Tokens: 65106]